Angolada dush Santushning 38 yillik hukmronligidan so‘ng yangi prezident saylovi bo‘lib o‘tmoqda

Angolada saylov uchastkalari ochildi, endi fuqarolar ularda qariyb 40 yildan buyon birinchi marta yangi prezidentni saylashi mumkin. Bu haqda “Interfaks” xabar bermoqda.

38 yil mobaynida mamlakatni Joze Eduardu dush Santush boshqarib kelgan edi. U joriy saylovda ishtirok etmaslikka qaror qildi.
Dush Santush o‘z tarafdorlarini o‘zining safdoshi — 63 yoshli mudofaa vaziri va hukmron Xalq harakati partiyasi vitse-prezidenti Joau Lourensuga ovoz berishga chaqirdi.
Shu bilan birga, matbuotda bildirilishicha, ushbu partiya g‘alaba qozongan taqdirda dush Santush amalda hokimiyatni o‘z qo‘lida saqlab qolishi mumkin.